Latakian taistelu

Latakian taistelu () oli jom kippur -sodassa käyty pieni meritaistelu Israelin ja Syyrian välillä Latakian edustalla 7. lokakuuta 1973.

Taistelu oli historian ensimmäinen meritaistelu, jossa molemmilla puolilla oli käytössään ohjuksia ja siinä hyödynnettiin elektronista sodankäyntiä. Israelilaiset alukset käyttivät silppuheitteitä () ja tutkahäirintää osana puolustusta.

Syyrian Komar- ja Osa-luokan ohjusveneet olivat varustettu neuvostoliittolaisilla P-15 Termit -ohjuksilla, jolla oli jo kuusi vuotta aiemmin upotettu Israelin hävittäjä Eilat. Israelin Gabriel-ohjusta ei ollut vielä käytetty taistelussa, ja sen kantama oli vain puolet Termitistä.

Israelin viisi Sa'ar 3 -luokan ohjusvenettä syöksyivät kohti syyrialaisia hämäten vihollisen ohjuksia, ja upottivat viisi syyrialaisten alusta. Lopun sodan ajan syyrialaiset pysyivät satamissaan.Jewish Virtual Library – The Battle of Latakia

 Tapahtumien kulku 
Jom Kippur -sodan alussa Israelin laivasto toteutti iskun Syyrian Latakian satamaa vastaan. Tätä varten israelilaiset lähettivät viisi ohjusvenettä ja kaksi maihinnousualusta, joiden mukana oli neljä helikopteria. Helikoptereissa oli ESM-järjestelmiä, silppua (chaff) sekä mekaanis-elektronisia kaikuparannuslaitteita. Iskuosaston tavoitteena oli suorittaa ohjus- ja tykistöiskuja Syyrian satamaan. Helikoptereita oli tarkoitus käyttää pintavalvontaan, elektroniseen sodankäyntiin, tulenjohdon tukemiseen sekä harhauttimina.

Neljä Israelin laivaston Sa'ar 3 -luokan ja yksi Sa'ar 4 -luokan ohjusvene suuntasivat kohti Latakian satamaa kahdessa rinnakkaisessa kolonnassa. Läntisessä kolonnassa olivat ohjusveneet Miznak (”Blast”), Ga'ash (”Storm”) ja Hanit (”Spear”); itäinen kolonna koostui ohjusveneistä Mivtach (”Reliance”) ja Reshef (”Spark”).

Syyrian partioiva torpedovene havaitsi israelilaiset ohjusveneet ja raportoi havainnosta tukikohtaan. Ennen kuin vahvistuksia ehdittiin lähettää, israelilaiset kohtasivat kuitenkin kello 22.28 syyrialaisen K-123-torpedoveneen. Se tuhottiin Gabriel-meritorjuntaohjuksilla ja upotettiin lopullisesti Mivtachin ja Hanitin 76 mm tykistötulella. Rannikkoa kohti edetessään israelilaiset alukset ottivat tulitaisteluun 560-tonnisen syyrialaisen T43-luokan miinanraivaajan ja upottivat sen neljällä Gabriel-meritorjuntaohjuksella.

Kello 23.30 israelilaiset saivat kosketuksen kahteen syyrialaiseen Komar-luokan ja yhteen Osa-luokan ohjusveneeseen. Israelilaisosasto kääntyi itä-kaakkoon, ja helikopterit nousivat korkealle tullakseen Latakian rannikkotutkien havaitsemiksi. Samaan aikaan kolme Bansin edustalla partioinutta syyrialaista ohjusvenettä ohjattiin luoteeseen hyökkäämään israelilaista muodostelmaa vastaan, jonka tutkassa näkyi seitsemän kohdetta (kolme silppupilveä ja neljä helikopteria).

Noin kello 23.30 syyrialaiset laukasivat kahdeksasta kahteentoista Styx-ohjusta israelilaista muodostelmaa kohti, minkä jälkeen kohteet katosivat Syyrian tutkasta. Ohjukset ammuttiin pitkältä etäisyydeltä, mutta niiden lähestyessä israelilaiset käyttivät elektronisia vastatoimia ja ampuivat silppuraketteja harhauttaakseen ohjukset onnistuneesti. Etäisyyden lyhennyttyä israelilaiset laukasivat viisi Gabriel-ohjusta, jotka upottivat välittömästi yhden Komar- ja Osa-luokan veneen sekä vaurioittivat toista Komar-venettä. Selviytynyt Komar yritti paeta, mutta ajoi karille matalikkoon ja tuhottiin 76 mm tykistötulella kello 00.26.

Tämän meritaistelun aikana muut syyrialaiset ohjusveneet laukasivat ohjuksia Latakian satama-alueen sisältä (käytännössä laiturissa kauppa-alusten välissä). Ohjukset kuitenkin vioittuivat tai menettivät maalinosoituksen, ja kaksi ulkomaista kauppa-alusta (yksi kreikkalainen ja yksi japanilainen), jotka olivat ankkuroituina laitureiden varteen, saivat osumia. Molempia aluksia osuttiin konehuoneisiin.

Syyrian laivasto pysyi loppusodan ajan käytännössä saarrettuna omiin kotisatamiinsa.

Vaikka Latakian taistelu oli historian ensimmäinen ohjusveneiden välinen meritaistelu, se ei ollut ensimmäinen kerta, kun ohjusvene upotti toisen aluksen ohjuksilla. Tämä oli tapahtunut jo 21. lokakuuta 1967 pian kuuden päivän sodan jälkeen, kun kaksi Egyptin laivaston Komar-luokan ohjusvenettä upotti brittiläisvalmisteisen israelilaisen hävittäjä Eilatin neljällä P-15 Termit -maasta–maahan-ohjuksella.

 Lähteet 

Luokka:Israelin taistelut
Luokka:1973